L 118/10 Den Europæiske Unions Tidende 12.5.2010 KOMMISSIONENS FORORDNING (EU) Nr. 411/2010 af 10. maj 2010 om ændring af forordning (EF) nr. 194/2008 om forlængelse og styrkelse af de restriktive foranstaltninger over for Burma/Myanmar EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådet forordning (EF) nr. 194/2008 af 25. februar 2008 om forlængelse og styrkelse af de restriktive foranstaltninger over for Burma/Myanmar og ophævelse af forordning (EF) nr. 817/2006 (!), særlig artikel 18, stk. 1, litra b), og ud fra følgende betragtninger: (1) — Bilag VI til forordning (EF) nr. 194/2008 indeholder en liste over personer, grupper eller enheder, der ifølge forordningen er omfattet af indefrysning af pengemidler og økonomiske ressourcer. (2) — Bilag VII til forordning (EF) nr. 194/2008 indeholder en liste over virksomheder, der ejes eller kontrolleres af Burmas/Myanmars regering eller dennes medlemmer eller hertil knyttede personer, og som ifølge forordningen er omfattet af investeringsrestriktioner. (3) — Bilag II og III til Rådets afgørelse 2010/232/FUSP af 26. april 2010 (?) identificerer de fysiske og juridiske personer, som skal underlægges restriktioner i henhold til afgørelsens artikel 10, og med forordning (EF) nr. 194/2008 får afgørelsen virkning, for så vidt der kræves en indsats på EU-plan. Bilag VI og bilag VII til forordning (EF) nr. 194/2008 bør derfor ændres i over- ensstemmelse hermed. (4) — For at sikre, at de i denne forordning fastsatte foranstalt- ninger er effektive, bør denne forordning træde i kraft på dagen for offentliggørelsen — VEDTAGET DENNE FORORDNING: Artikel 1 1. —Bilag VI til forordning (EF) nr. 194/2008 affattes som angivet i bilag I til nærværende forordning. 2. Bilag VII til forordning (EF) nr. 194/2008 affattes som angivet i bilag II til nærværende forordning. Artikel 2 Denne forordning træder i kraft på dagen for offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 10. maj 2010. ()) EUT L 66 af 10.3.2008, s. 1. (?) EUT L 105 af 27.4.2010, s. 22. For Kommissionen På formandens vegne Joåo VALE DE ALMEIDA Generaldirektør for eksterne forbindelser